ኢትዮጵያ በጤፍ ባለቤትነት ላይ ታደረግው የነበረውን ክርክር አሸነፈች
ኢትዮጵያ በጤፍ ባለቤትነት ላይ በሄግ ታደረግው የነበረውን ክርክር በአሸናፊነት አጠናቀቀች ።   
ከአመታት በፊት የጤፍ ዱቄትን አገኘሁ በሚል ከኔዘርላንድ መንግስት የባለቤትነት ፍቃድ የወሰደው ሄልዝ ኤንድ ፐርፎርማንስ ፉድ ኢንተርናሽናል የተባለ የሆላንድ ኩባንያ ነበር።ኩባንያው ከሆላንድ አልፎ በጣሊያን፣በቤልጄም፣ በኦስትሪያና በእንግሊዝ በጤፍ ላይ የባለቤትነት ፍቃድ ነበረው። ኢትዮጵያ በጉዳዩ ላይ በሄግ ያደረገችው ክርክር ግን ሙሉ የባለቤትነት መብቷን እንድታስመልስ እንዳደረጋት ጉዳዩን በቅርበት ሲከታተሉ የነበሩት አምበሳደር ፍፁም አረጋ ከኢቢሲ ጋር በነበራቸው ቆይታ ገልፀዋል።ፍርድ ቤቱ ባለፈው ህዳር የጤፍ ዱቄት ማግኘት የጤፍ ባለቤትነት መብት አያሰጥም በሚል ሙሉ መብቱን ለኢትዮጵያ ቢሰጥም መዝገቡን እስከ ትላንት ድረስ ለይግባኝ ክፍት እንደነበር ገልፀዋል።ሆኖም የኔዘርላድ መንግስት ድጋፍ እንዲሁም በማሕበራዊ ሚዲያ ላይ የበላቤትነት መብቱን ለማስመለስ የተደረገው ዘመቻ ተፅእኖ ፈጥሮ ሙሉ የባለቤትነት መብቱን ማስመለስ መቻሉን አምባሳደር ፍፁም ገልፀዋል።